Werk aan WACS-kabel duur voort - Technology - Erongo
Monday, January 17th, 2022 00:24:35
Groot stuk datakabel vervang
13 September 2019 | Technology
Edward Martins, Telecom Namibia-beampte; "Weens die gebruik van 'n skip en tientalle personeellede, kos hierdie operasie baie geld…"
Dit is nie aldag dat 'n groot boot in die see naby die Mole op Swakopmund gesien word nie. Wanneer dit gebeur, is daar gewoonlik gevaarligte wat flits.
Die Léon Thévenin is egter met 'n doel daar. Dié Franse boot is daar om die WACS-datakabel te help herstel en weer aan te lê.
Telecom Namibia se ingenieurs is tans besig met herstel- en instandhoudingswerk aan die WACS-optiese vesel onderwaterkabel wat by Swakopmund aan wal kom.
Dié kabel is Namibië se internetverbinding met die buitewêreld, vernaam na Suid-Afrika en Europa. Die onderwaterkabel begin aan die Swakopmundse strand en is dan na Ysterfontein in Suid-Afrika gevoer, waar dit met 'n groter netwerk aansluit na die res van die wêreld.
'n Geskatte 1,2 km van die kabel word tans vervang.
Edward Martins, 'n woordvoerder van Telecom Namibia, het gesê die ingewikkelde herstelproses "kos 'n hele paar miljoen Namibiese dollar".
Optiese vesel kan 'n groot bandwyte hanteer wat juis deur die telekommunikasie bedryf benodig word. Dit het tot 'n groot mate koperkabel vervang aangesien dit 'n verdere reikafstand het en nie deur elektromagnetiese steurings geraak word nie.